Oxidoreduktáza

**Oxidoreduktáza** je enzým, ktorý katalyzuje prenos elektrónov z jednej molekuly, zvanej oxidant alebo donor elektrónov, na druhú molekulu, zvanú reduktant alebo akceptor elektrónov. Táto skupina enzýmov zvyčajne využíva NAD<sup>+</sup> alebo NADP<sup>+</sup> ako kofaktory. Transmembránové oxidoreduktázy vytvárajú elektrón-transportné reťazce v baktériách, chloroplastoch alebo mitochondriách a zahŕňajú napríklad respiračné komplexy I, II a III. Iné sa môžu asociovať s biologickými membránami ako periférne membránové proteíny alebo môžu byť v membráne ukotvené pomocou transmembárnového helixu.

## Reakcie
Oxidoreduktáza katalyzujú napríklad reakciu:

:A&#x2013; + B → A + B&#x2013;

V tomto prípade je A donor a B akceptor elektrónov. 

V biochemických procesoch môže byť náročnejšie rozpoznať redoxné reakcie, ako napríklad u tejto reakcie z glykolýzy:

: Pi + glyceraldehyd-3-fosfát + NAD+ → NADH + H+ + 1,3-bisfosfoglycerát

V tejto reakcii je akceptorom elektrónov NAD+ a glyceraldehyd-3-fosfát je donorom elektrónov.

## Názvoslovie
Správne meno pre reduktázy je podľa IUPAC „*donor:akceptor* oxidoreduktáza“, ale bežne sa používajú iné názvy. Jedným z bežných názvov je „*donor*dehydrogenáza“, ktorý naznačuje, že molekula prichádza o dva vodíkové atómy. Príkladom môže byť glyceraldehyd-3-fosfátdehydrogenáza, ktorá katalyzuje druhú reakciu uvedenú vyššie. Iné bežné názvy sú „*akceptor*reduktáza“, napríklad NAD<sup>+</sup> reduktáza. Názov „*donor*oxidáza“, napríklad xantínoxidáza, naznačuje, že akceptorom elektrónov je kyslík.

## Klasifikácia
Oxidoreduktázam je priradené EC číslo **EC 1**. Ďalej môžu byť rozdelené na 21 podskupín:
* EC 1.1 obsahuje oxidoreduktázy, ktoré pôsobia na CH-OH skupinu donoru (alkoholoxidoreduktázy)
* EC 1.2 obsahuje oxidoreduktázy, ktoré pôsobia na karbonylovú skupinu donoru (aldehyd alebo ketón)
* EC 1.3 obsahuje oxidoreduktázy, ktoré pôsobia na CH-CH skupinu donoru (CH-CH oxidoreduktázy)
* EC 1.4 obsahuje oxidoreduktázy, ktoré pôsobia na CH-NH2 skupinu donoru (oxidoreduktázy aminokyselín, monoamínoxidázy)
* EC 1.5 obsahuje oxidoreduktázy, ktoré pôsobia na CH-NH skupinu donoru
* EC 1.6 obsahuje oxidoreduktázy, ktoré pôsobia na NADH alebo NADPH
* EC 1.7 obsahuje oxidoreduktázy, ktoré pôsobia na iné dusíkaté zlúčeniny ako donory
* EC 1.8 obsahuje oxidoreduktázy, ktoré pôsobia na sírovú skupinu donoru
* EC 1.9 obsahuje oxidoreduktázy, ktoré pôsobia na hem donoru
* EC 1.10 obsahuje oxidoreduktázy, ktoré pôsobia na difenoly a príbuzné látky ako donory
* EC 1.11 obsahuje oxidoreduktázy, ktoré pôsobia na peroxid ako akceptor (peroxidázy)
* EC 1.12 obsahuje oxidoreduktázy, ktoré pôsobia na vodík ako donor (hydrogenázy)
* EC 1.13 obsahuje oxidoreduktázy, ktoré pôsobia na jediný donor s naviazaním molekulárneho kyslíka (oxygenázy)
* EC 1.14 obsahuje oxidoreduktázy, ktoré pôsobia na dvojicu donorov s naviazaním molekulárneho kyslíka
* EC 1.15 obsahuje oxidoreduktázy, ktoré pôsobia na superoxidový radikál ako akceptor
* EC 1.16 obsahuje oxidoreduktázy, ktoré oxidujú atómy kovov
* EC 1.17 obsahuje oxidoreduktázy, ktoré pôsobia na CH alebo CH2 skupiny
* EC 1.18 obsahuje oxidoreduktázy, ktoré pôsobia na železo-sírne proteíny ako donory
* EC 1.19 obsahuje oxidoreduktázy, ktoré pôsobia na redukovaný flavodoxín ako donor
* EC 1.20 obsahuje oxidoreduktázy, ktoré pôsobia na fosfor alebo arzén ako donor
* EC 1.21 obsahuje oxidoreduktázy, ktoré pôsobia na X-H a Y-H väzby za vzniku X-Y väzby

## Referencie

## Pozri aj
* Hydroxyláza
* Zoznam enzýmov

## Externé odkazy
* EC 1 Introduction from the Department of Chemistry at Queen Mary, University of London

## Zdroj

Kategória:Oxidoreduktázy